Устај рајо!...
Устај рајо! устај листом !
Превршпо злотвор мјеру:
Он ти гази крст и вјеру;
Он ти гази крст и права;
Он и црног мравка пази,
А крвнички тебе гази.—

Устај рајо, устај листом!...
Оштри колац и вјешала,
Већ су теби додијала,
Сиња, тужна кукавицо!
Доди’о ти грдан зулум,
Доди’о ти тежак ћулум.—

Устај рајо, устај листом!...
Ореш њиву: турад ждеру;
Садиш воћку: турад беру;
Музеш стадо: турад лочу;
Твоју цуру туре вреба;
Твоја љуба њему треба.—

Устај рајо, устај листом!...
Сваљуј јарам, ланце крши,
С душманима рачун сврши;
Враћај шило за огњило:
Дугују ти, хај! занаго,
Многу крвцу, силно благо.—

Устај рајо, устај листом!
Косово је давно било:
Срце т’ с’ јада најадило...
Устај листом, Бог је с тобом,
Утри сузе, оком сјевни.
Нож потегни, грлом пјевни:

„Устај брате! устај куме!
Устај друже у невољи!
Злице сјеци, парај, кољи!
Слобода нас света зове;
Коме до ње није стало,
Сунашце га не гријало! —”

Извор 
1871. Црногорка. Година прва, стр. 5.

Јован Сундечић